Voksigid

Voksigid es un lingua creada cual ia es inventada par Bruce R. Gilson e un comite de otras, comensante en 1991. Los ia atenta crea un lingua lojical cual es plu fasil per la person comun. Gilson ia crede ce la usa de ordina de parolas en loglan e lojban es tro confusante, e el ia prefere la usa de preposadas per indica "casos", seguente la teoria de Charles J. Fillmore.

La lingua ave un sintatica simil a japanes, ma reversada (verbo prima, con preposadas). La vocabulo es fundida sur radises de la linguas european.

La projeta ia es descontinuada en 1997.

Pronunsia

Pronunsia es como en elefen, con esetas notada:

a, b, c (tx), d, e, f, g, h, i, j (dj), k (c), l, m, n, o, p, r, s, t, u, v, w (u consonantal), y (i consonantal), z.

Alga varias en pronunsia es permeteda.

Diftongos es ai, au, e oi.

l, r, m, n, w, e y es considerada como semivocales, e la otra consonantes es "pur".

Un silaba es construida de entre un e cuatro fonemes, en la ordina posible "[pur consonante] - [semivocal] - vocal - [consonante]". La consonante final no pote es h, w, o y, e nesesa es "permeteda" (par la regula a su) si lo es segueda par un consonante en la silaba seguente.

On no pote ajunta un consonante con vose con un consonante sin vose (per esemplo "dg" e "tk" es bon, ma no "dk" e "tg"), e la consonantes nasal nesesa acorda en loca con un consonante seguente (per esemplo "mp" e "nt" es bon, ma no "np" e "mt").

Sintatica

On ave tre clases de parolas: verbos, preposadas, e paroletas. Paroletas inclui juntas, parolas de aspeta e moda, marcas de fini, etc. Nomes e ajetivos es derivada de verbos par la usa de sufisas.

Tota frases comensa con un verbo, posible con un paroleta presedente de aspeta o moda. Tota otra partes de la frase es espresada par la usa de formulas de preposada, incluinte la sujeto e ojetos de la verbo. La ordina de estas es libre, e pote es usada per asentua o stilo.

La preposadas:

tor = sujeto ativa
tam = sujeto de un predica statal e cuantable
len = sujeto de un predica statal e noncuantable
kan = sujeto de un compara "min ce"
dek = ojeto de un cambia; la orijin de un move
rez = ojeto de crea, un resulta
tum = a, ojeto nondireta de reseta
por = per, ojeto nondireta de benefica
kil = ojeto de destina
ref = ojeto de refere
dil = de (posese)
soc = de (propria)
gid = de (un desinia o gida)
van = de (comparti)
zad = a, en la dirije
din = en (loca interna)
sub = su (loca)
gan = contra (contata)
kon = contra (oposante)
dat = durante, en cuando
kum = con (asosiada)
wid = con (usante)
cen = paroleta spesial (vide a su)

Proposas es construida con un junta segueda par la mesma partes cual ta composa un frase. Proposas coordinada e proposas suordinada no es distinguida.

Un nom, construida de un verbo, pote es usada como un ajetivo par pone lo pos la nom cual lo cambia.

Articles de defini e nondefini no es nesesada, car cada preposa introdui un formula de nom.

On Ave paroletas variosa per indica la fini de un formula, la fini de un proposa, e la fini de un ajetivo o averbo.
Si un parola es segueda par un formula alterante, e, pos la formula, es segueda par un otra alterante, on usa i entre la formula e la otra alterante.
Pe (esemplos asi usa parolas lfn): la om {sin vestes i sin sapatos} (ambos "sin vestes" e "sin sapatos" altera "om"; "sin sapatos" no altera "vestes!)
La paroleta de la fini de un proposa (ai) ata como un braseta destra, con la junta la plu prosima ante lo como la braseta sinistra. Esta es ance sola nesesada si un otra alterante segue lo.
Si un parola es segueda par un suproposa, e, pos la suproposa, es segueda par un otra alterante, on usa ai entre la suproposa e la otra alterante.
Si un parola es segueda par un ajetivo o averbo, e esta ajetivo o averbo es segueda par un otra alterante, on usa oi entre la ajetivo o averbo e la otra alterante.
Pe (con parolas elefen): la om {grande oi vea} (ambos "grande" e "vea" altera "om"; "grande" no altera "vea"!)
La fini de la frase fini tota formulas e proposas noncluida.

Un proposa de relata es introduida par un sujunta spesial (su) e es construida como cualce otra proposa. Lo es poneda en la frase pos la parola cual lo altera. La loca en la proposa de relata cual relata a la nom esterna es indicada par la pronom de relata (lau).
Pe (usante parolas elefen): la om su me ia vide lau vade a la site.

Un otra forma, egal a un proposa de relata, es un construi con un preposada spesial cual governa un nom creada de la verbo cual ia es la verbo major de la proposa. La nom indica a cual rol la formula restrinjeda debe conveni. Cuando nesesada (en la caso rara do la formula restrinjeda no va es la sujeto o ojeto de la verbo de la proposa) o desirada per stilo, on pote nomi con cen (per indica astrati) e usa lau como un pronom per representa la formula restrinjeda, con se preposada propre. Esta ta es nomida "un formula cuasi relativa".

Morfolojia

Un verbo ave du silabas o plu, e fini con un vocal; preposadas ave un silaba, e comensa e fini con consonantes; otra paroletas ave un silaba e comensa o/e fini con un vocal.

Nomes e ajetivos es derivada de verbos par sufisas nominte, cual es la mesma como la preposadas. Per esemplo, si on ajunta la preposada per ojeto nondireta (por) a un verbo cual sinifia "dona" (dona), on crea la nom per "resetor" (donapor). La mesma parola usada como un ajetivo sinifia "resetante".

Sufisas cual es usada per crea parolas de preposadas o otra paroletas, o cadenas de estas, ta es en la forma de consonante + diftongo.

Seso es espresada par la usa de la prefisa "mas-" o "fem-" (alterada a "maz-" o "fen-" en alga casos per evade mal grupos de consonantes).

Pronomes
 mi = me, nos (escluinte)
 tu = tu, vos
 tumi = nos (incluinte)
 ko = el, los (usada sin "vi")
 la le li lo lu = el, los (definida a ante par un espresa con "vi")
 vi = a cual va es refereda como... (la, le, li, lo, lu)

Per pronomes de person tre, on usa "ko" normal. Ma on pote ance eticeti un nom con "vi" e un de la parolas como "la", e alora usa la mesma forma per indica esta nom. Esta es simil a la metodo usada par loglan e lojban.

Numeros
 mo = 1
 du = 2
 te = 3
 fo = 4
 ve = 5
 si = 6
 se = 7
 co = 8
 ni = 9
 ze = 0
 hekto = 00
 kilo = 000
 mega = 000 000
 giga = 000 000 000
 -ri = sufisa de ordina
 poi = . (punto desimal)

Vocabulo
 akwa = es acua licuida
 ala = es un ala
 arbore = es un arbor
 ama = ama
 ande = es un pato
 aple = es un poma
 asino = es un asino
 astro = es un stela
 aure = es un orea
 barba = es un barba
 bere = es un baca
 bestia = es un animal
 blanka = es blanca
 brazo = es un braso
 blue = es blu
 bruno = es brun
 bruste = es un seno (de un fem)
 bove = es un bove
 cavalo = es un cavalo
 cerce = xerca
 cerebro = es un serebro
 celo = es un sielo
 cervo = es un servo
 cibola = es un onion
 dai = divideda entre
 dego = es pasta
 deksi = es a la destra de
 derma = es un pel
 dente = es un dente
 di = la oposada polal de
 dijito = es un dito
 dikta = dise
 dorsa = es un dorso
 domo = es un casa
 dona = dona
 e = e
 elefante = es un elefante
 eskribe = scrive
 esneve = es neva
 facie = es un fas
 familia = es un familia
 fazole = es un fava
 fem- = afisa de seso fema
 femina = es fema
 figo = es un figa
 fili = es un fia o fio
 frate = es un sore o frate
 fruto = es un fruta
 foli = es un folia
 gamba = es un gama
 ganse = es un gansa
 gastero = es un ventre o intestines
 gelo = es jala
 gi = paroleta de la aspeta de comensa
 grande = es grande
 griza = es gris
 gorja = es un garga
 gwena = es un fem
 habe = ave
 hepato = es un figato
 histero = es un utero
 horno = es un corno
 homo = es un umana
 ila = es un isola
 infano = es un enfante
 juvno = es joven
 ka = paroleta per demandas de si o no
 kardia = es un cor
 karne = es carne
 kamelo = es un camel
 kane = es un can
 kapilo = es un capela
 kapra = es un capra
 kapo = es un testa
 katse = es un gato
 kaudo = es un coda
 kaulo = es un col
 kausa = causa
 ke = paroleta per demandas de completa
 kesa = es ceso
 kinda = es un enfante
 kranio = es un cranio
 krea = crea
 kneta = labora pasta
 koko = es un gal
 kolne = es un colina
 kolo = es un colo
 kolore = es un color
 korpo = es un corpo
 kuko = es un torta
 labio = es un labio
 lakte = es lete
 legume = es un vejetal
 ribo = es un costela
 rico = es rica
 ligna = es lenio
 lione = es un leon
 rivo = es un rio
 loi = ja notada
 rojo = es roja
 luce = es lus
 luna = es un luna
 lupo = es un lupo
 mai = multiplida par, veses
 majenta = es majenta
 maksila = es un mandibula
 mare = es un mar
 manje = come
 mano = es un mano
 mas- = afisa de seso mas
 maskulo = es mas
 matra = es un madre
 mele = es miel
 mento = es un mento
 mikro- = reservada per usa como un prefisa metral
 minya = es peti
 moi = multe o plu ce (ante un numero)
 mole = mole
 monte = es un montania
 mulo = es un mulo
 munda = es un boca
 muse = es un mus
 muska = es un mosca
 nase = es un nas
 negro = es negra
 no = no
 nova = es nova
 nuse = es un noza
 o = o (incluinte)
 odi = odia
 okulo = es un oio
 oranja = es oranje
 olia = es (un) olio
 oliva = es un oliva
 osteo = es un oso
 ovisa = es un ovea
 pareno = es un parente
 pano = es pan
 patata = es un patata
 patro = es un padre
 pau = a la potia __
 pede = es un pede
 pekto = es un peto
 pera = es un pera
 perde = perde
 persa = es un pesca
 pepre = es un peperon
 peske = es un pex
 pize = es un pi
 piu = plu
 pluma = es un pluma
 pluvi = es pluve
 pobre = es povre
 porka = es un porco
 purpura = es purpur
 salsica = es un salsix
 salte = es sal
 sange = es sangue
 sekse = es la seso (de)
 serpe = es un serpente
 sene = es vea
 siano = es sian
 simia = es un simia
 sole = es la sol
 stomako = es un stomaco
 sukre = es zucar
 supa = es un supa
 tabla = es un table
 tera = es la tera
 tembra = es oscuria
 trove = trova
 tunge = es un lingua (en la boca)
 urso = es un urso
 umbiliko = es un ombilico
 umbra = es un ombra
 uva = es un uva
 vale = es un vale
 vange = es un jena
 verde = es verde
 verme = es un verme
 vende = compra, vende
 vide = vide
 viro = es un om
 vinagre = es vinagra
 voda = es acua (en cualce state)
 voksi = parla
 voksigid = es un lingua
 vulpe = es un volpe
 -wo = sufisa per crea un predica de un paroleta

Parolas proposada (si du parolas es listada, es intendeda ce la comite ta eleje un de los):

 avisa / ocelo = es un avia
 broda = es un frate
 bovekarne = es carne de bove
 dotra = es un fia
 kua / ekwa = numerically equals
 madya = es un xica
 miu / siu = min
 okse = es un bove (engles: ox)
 poika = es un xico
 sesra = es un sore
 sunu = es un fio
 toro = es un bove mas
 ungui / nagle = es un ungia
 vaka = es un bove fem

Category:Lingua
Category:LAI